<classify> Malinzi alisisitiza hayo alipozungumza na wanahabari mkoani Mbeya kwenye ofisi za Chama cha Soka Mrefa na kusisitiza kuwa, hakukuwa na namna yoyote ya kuendelea kumwacha aliyekuwa kocha wa Taifa Stars, Mholanzi Mart Nooij.Alisema lazima mikakati ya kutafuta kocha mpya wa timu hiyo ifanyike kwa kuwa makocha waliopewa majukumu ya kuinoa kwa muda wana timu zao na haiwezekani wakawatumikia mabwana wawili.Makocha wote wana timu zao hivyo inatubidi kutafuta kocha mwingine atakayekaa kwa muda mrefu na timu yetu.Hatukuwa na sababu ya kuendelea kuwa na kocha ambayo kwa mfululizo tumefungwa michezo mitano, alisema.Stars chini ya Nooij ilifungwa mechi tatu mfululizo katika michuano ya Kombe la Cosafa kabla ya kufungwa na Misri 3-0 katika mchezo wa kufuzu kwa fainali za Mataifa ya Afrika Afcon na baadaye kufungwa tena idadi kama hiyo na Uganda katika mbio za kusaka nafasi ya kucheza fainali za Chan.Timu hiyo ilicheza jumla ya mechi 18 chini ya kocha huyo na kufungwa, lakini imefungwa mara tisa kutoka sare mara sita na kushinda mara tatu tu na zote nyumbani.Baada ya kutimuliwa kocha huyo, TFF iliwateua Boniface pamoja na Hemed Morocco kuchukua nafasi hiyo na tayari timu hiyo imepiga kambi Bagamoyo ikijiandaa kwa mchezo wa marudiano dhidi ya Uganda Cranes na mechi zijazo za Afcon.Wakati huohuo, Malinzi alisema TFF imedhamiria kuhakikisha kila mkoa unakuwa na kituo angalau kimoja cha kukuza na kulea vipaji vya soka kwa watoto ili kuwezesha kupata wachezaji wa timu ya taifa kwa miaka ijayo.Alisema uwekezaji huo utafanyika kwa kuhusisha wadau mbalimbali ambapo kwa mikoa iliyo na vituo tayari vyama vya soka katika mikoa hiyo vitachagua kituo kimoja na kukiingiza kwenye mpango huo.  <topic>: MICHEZO 